ভারতে জঙ্গি অনুপ্রবেশ বাড়ছে। প্রচুর পরিমাণে জঙ্গি ঢুকছে এ দেশে। সম্প্রতি এ বিষয়ে ভারতীয় স্বরাষ্ট্র মন্ত্রককে সতর্ক করেছে বাংলাদেশ। ওই রিপোর্ট অনুয়াযী ভারত-বাংলাদেশ সীমান্ত দিয়ে জঙ্গিরা ভারতে প্রবেশ করছে। এ জন্য তারা নদীপথ এবং অসম ও ত্রিপুরা সীমান্ত ব্যবহার করছে। পরে পশ্চিমবঙ্গে ঢুকে পড়ছে। ওই রিপোর্টে বলা হয়, ২০১৬ সালে এই সব সীমান্ত ব্যবহার করে ২০১৫ সালের চেয়েও বেশি জঙ্গি প্রবেশ করেছে ভারতে। ২০১৫-র চেয়ে ২০১৬ সালে ৩ গুণ বেশি জঙ্গি প্রবেশ করেছে। অনুপ্রবেশকারী জঙ্গিরা হরকাতুল জিহাদি আল-ইসলামি(হুজি) ও জামাআতুল মুজাহিদিন বাংলাদেশের(জেএমবি) চরমপন্থী সদস্য।